Diari Oficial de la Generalitat Valenciana


Sumari del DOGV 5065, del 05-08-2005 (2005/8549)

Informació pública de la inadmissió a tràmit de l'alternativa tècnica presentada per al desenvolupament urbanístic de la unitat d'execució única del sector Alcalà-Golf d'Alcalà de Xivert.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5065

Data del DOGV
:   05-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8549


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la inadmissió a tràmit de l'alternativa tècnica presentada per al desenvolupament urbanístic de la unitat d'execució única del sector Alcalà-Golf d'Alcalà de Xivert. [2005/8549]
  
L'alcaldessa accidental de l'Ajuntament d'Alcalà de Xivert (Castelló), fa saber que en data 13 de juliol de 2005, la Junta de Govern Local, va adoptar l'acord següent:
  
«Vist que en data 16 de juny de 2005, Registre d'Entrada número 4025, el senyor Joaquín Rodilla Mundana, en nom i representació de l'Agrupació d'Interés Urbanístic Alcalà-Golf, ha presentat alternativa tècnica per al desenvolupament urbanístic de la unitat d'execució única del sector Alcalà-Golf d'Alcalà de Xivert, comprensiva de pla parcial de millora, modificador del pla general, estudi d'impacte ambiental, programa d'actuació integrada i avantprojecte d'urbanització.
  
Vist que amb caràcter previ a la presentació de la referida alternativa tècnica es troba tramitada ja en este ajuntament i pendent de resolució la documentació corresponent al desenvolupament d'una sèrie d'unitats i sectors en SUB/P i SUB/NP del PGOU d'Alcalà de Xivert, que junt amb aquelles que ja han estat executades, suposen la programació del 53,87% del sòl urbanitzable de la costa d'Alcalà de Xivert, amb una extensió de superfície de 2.325.121 metres quadrats i un nombre d'habitatges aproximat de 10.609.
  
Vist que el ritme de programació del sòl en la costa d'este municipi aconsella que amb caràcter previ al desenvolupament i la programació del sòl comprés en tals unitats i sectors, quede justificada la suficiència de la infraestructura de sanejament i depuració d'aigües residuals en este terme municipal.
  
Atès, per tant, que amb este fi fa falta escometre la construcció d'una nova estació depuradora que cobrisca les necessitats inherents al creixement demogràfic o increment poblacional que la programació de tals sectors comporta.
  
Atès que este ajuntament està efectuant les gestions pertinents per a la construcció i la ubicació d'una nova estació depuradora d'aigües residuals en este terme municipal ?capaç de depurar les aigües residuals generades tant en el nucli urbà d'Alcalà, com el procedent de la zona costera?; així com per al traçat i construcció d'un col·lector general d'unió entre Alcossebre i la nova EDAR, a fi de fer-hi arribar l'aigua residual de la zona costera.
  
Atès, així mateix, que decidida la ubicació de la nova EDAR, la corporació realitzarà un estudi i justificació de la priorització en la programació del sòl urbanitzable de la costa, i definirà unes bases orientatives que regiran el procés de programació dels esmentats sectors i unitats.
  
Atès que fins que no quede definida tal política de creixement i priorització del sòl no haurien d'admetre's a tràmit noves iniciatives de programació.
  
Vist que la tramitació del procediment ha estat iniciada per via simplificada de l'article 48 de la Llei Reguladora de l'Activitat Urbanística (LRAU), remetent-se per via notarial avís als titulars cadastrals, i exposant-la al públic pels seus propis mitjans, segons consta publicació en el DOGV núm. 5039, de data 30 de juny de 2005 i en el periòdic Herald de Castelló de data 1 de juliol de 2005.
  
Atès que no obstant la facultat de tramitació per via del procediment simplificat que l'article 48 de la Llei Reguladora de l'Activitat Urbanística brinda als particulars, correspon a l'administració la definició de la política urbanística dins la qual s'inclou el ritme de programació del sòl, de conformitat amb el que establix el mateix text legal en l'article 2.
  
Atès que, de conformitat amb el que disposa l'article 45 de la LRAU, davant la petició d'un particular de sotmetiment a informació pública d'una alternativa tècnica de programa, l'alcaldessa esta facultada per a resoldre sobre la seua exposició al públic o proposar a l'Ajuntament en Ple que desestime la petició.
  
Vist, no obstant això, que la Junta de Govern Local, per delegació de l'Alcaldia, en sessió celebrada en data 7 de juliol de 2005 va adoptar acord de sotmetre a votació dels seus membres l'adopció d'acord d'admissió a tràmit o suspensió de l'exposició al públic de l'alternativa tècnica de programació presentada per l'Agrupació d'Interés Urbanístic Alcalà-Golf per al desenvolupament urbanístic de la unitat d'execució única del sector Alcalà-Golf d'Alcalà de Xivert.
  
Retut compte, així mateix, als membres de la Junta de Govern Local dels acords adoptats per este mateix òrgan, en virtut dels quals no s'han admés a tràmit les iniciatives de programació del sòl urbanitzable, fins que quede resolt el sistema de depuració d'aigües residuals per mitjà de la construcció d'una nova EDAR en este terme municipal, i definida la política de creixement i priorització de la programació del sòl.
  
A la vista d'allò que s'ha exposat, els membres de la Junta de Govern Local, acorden:
  
Primer. No admetre a tràmit la iniciativa de programació presentada per l'Agrupació d'Interés Urbanístic Alcalà-Golf representada pel senyor Joaquín Rodilla Mundana en nom i representació de l'Agrupació d'Interés Urbanístic Alcalà-Golf, basant-se en els motius exposats i, per tant, suspendre el tràmit d'informació pública de la proposta de programació presentada pel mencionat senyor en la representació avantdita, fins que per esta corporació s'elabore estudi de priorització i justificació en la programació del sòl urbanitzable.
  
Segon. Traslladar el present a l'Agrupació d'Interés Urbanístic Alcalà-Golf representada pel senyor Joaquín Rodilla Mundana perquè es paralitze la tramitació iniciada per la via de l'article 48 de la Llei Reguladora de l'Activitat Urbanística.
  
Tercer. Traslladar a la Comissió Territorial d'Urbanisme perquè la conega i tinga els efectes oportuns.
  
Quart. Notificar el presenta acord al notari d'Alcalà de Xivert, senyor Rafael Rivas Andrés, en la notaria del qual consta depositat el citat PAI, perquè en prengueu coneixement i efectes oportuns.
  
Quint. Sotmetre el present acord a la ratificació de l'Ajuntament en Ple en la pròxima sessió que se celebre.
  
Cosa que comunique perquè siga coneguda i tinga els efectes oportuns.